armvectores/hy_wikipedia_2023 huggingface dataset:
Կուլիկովկա (գյուղ, Հերցայի շրջան)

Անվան այլ կիրառումների համար տե՛ս՝ ԿուլիկովկաԿուլիկովկա (ուկրաիներեն՝ Куликівка), գյուղ Ուկրաինայի Չեռնովցիի մարզի Հերցայի շրջանում։
2001 թվականի տվյալներով Կուլիկովկա գյուղում բնակվում էր 731 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բոն Ժարդին (Մարանիան)

Անվան այլ կիրառումների համար տե՛ս՝ Բոն Ժարդին (այլ կիրառումներ)Բոն Ժարդին (պորտ.՝   Bom Jardim), համայնք Բրազիլիայում՝ Մարանիան նահանգի կազմում։ Մունիցիպալիտետ Մարանիան նահանգի արևմտյան մարզում։ Մտնում է Պինդարեի գավառի կազմի մեջ։ Բնակչությունը կազմում է 38 349 մարդ՝ 2006 թվականի տվյալներով։ Գրավում է 6 590,475 կմ2 տարածք։ Բնակչության խտությունը՝ 5,8 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 87.189.710,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 2.384,06 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,515 (տվյալները՝ ՄԱԿ-ի զարգացման ծրագրի)։


== Արտաքին հղումներ ==
Բոն Ժարդինի մասին(չաշխատող հղում)
Լիդիա Դիմկովսկա

Լիդիա Դիմկովսկա (մակեդոներեն՝ Лидија Димковска, օգոստոսի 11, 1971(1971-08-11), Սկոպիե, Մակեդոնիայի Սոցիալիստական Հանրապետություն, ՀՍՖՀ), մակեդոնացի բանաստեղծուհի, գրող և թարգմանիչ։ Նշանակալի ազդեցություն է ունեցել 20-21-րդ դարերի սահմանագծի գրական մակեդոներենի լեզվական նորմերի վրա։


== Կենսագրություն ==
Լիդիա Դիմկովսկան ծնվել է 1971 թվականի օգոստոսի 11-ին Մակեդոնիայի մայրաքաղաք Սկոպյեում։ Համեմատական լեզվաբանություն է սովորել Սկոպյեի Կիրիլ և Միֆոդի սրբերի համալսարանի բանասիրական ֆակուլտետում, ավելի ուշ Բուխարեստի համալսարանի բանասիրական ֆակուլտետում ստացել է փիլիսոփայության դոկտորի աստիճան ռումինական գրականության բնագավառում։ Դրանից հետո կրթությունը շարունակել է Սլովենիայի Նովա Գորիցա քաղաքի համալսարանում։ Աշխատել է մշակույթի ու արվեստի հարցերին նվիրված «Блесок» ամսագրի քնարերգության բաժնում։ 1995 թվականից Մակեդոնիայի գրողների միության անդամ է։
Լիդիա Դիմկովսկան գրական գործունեությմբ զբաղվել սկսել է 1990-ական թվականների սկզբին՝ ճանաչում ձեռք բերելով առաջին հերթին իր այլաբանական ու քնարաէպիկական բանաստեղծություններով։ Հրատարակել է բանաստեղծությունների մի շարք ժողովածուներ՝ «Рожби од исток» (1992), «Огнот на буквите» (1994), «Կրծած եղունգներ» (մակեդոներեն՝ «Изгризани нокти», 1998), «Նոբելն ընդդեմ Նոբելի» (մակեդոներեն՝ «Нобел против Нобел», 2001)։ Ավելի ուշ իր ուժերն է փորձել արձակի բնագավառում՝ գրելով պոստմոդեռնիզմի տարրերով մի շարք ստեղծագործություններ։ Առավել հայտնի են նրա «Թաքնված տեսախցիկ» (մակեդոներեն՝ «Скриена камера») և «Պահեստի կյանք» (մակեդոներեն՝ «Резервен живот») վեպերը։ Կազմել է «Մադեդոնացի քսան երիտասարդ բանաստեղծներ» (մակեդոներեն՝ «Дваесет млади македонски поети», 2000) անթոլոգիան, որում ներառված են Մակեդոնիայի 20 լավագույն բանաստեղծերի ստեղծագործությունները։ 2016 թվականին լույս է տեսել նրա բանաստեղծությունների «Սևով սպիտակի վրա» (մակեդոներեն՝ «Црно на бело») ժողովածուն։
Լիդիա Դիմկովսկայի երկերն արժանացել են գրաքննադատների բարձր գնահատականին։ Իր առաջին ստեղծագործության համար նա ստացել է Ուսանողական միության մրցանակ։ 2009 թվականին նա արժանացել է Հուբերտ Բուրդայի մրցանակի, որ շնորհվում է Արևելյան Եվրոպայի երիտասարդ բանաստեղծներին։ «Թաքնված տեսախցիկ» վեպի համար Լիդիա Դիմկովսկային շնորհվել է Մակեդոնիայի գրողների միության Ստալ Պոպովի անվան մրցանակ։ Վեպը թարգմանվել է սլովեներեն, սլովակերեն, լեհերեն և բուլղարերեն։ Դիմկովսկայի երկրորդ՝ «Պահեստի կյանք» վեպը նույնպես արժանացել է Մակեդոնիայի գրողների միության Ստալ Պոպովի անվան մրցանակի, ինչպես նաև ստացել է Եվրոպական Միության գրական մրցանակ։
Լիդիա Դիմկովսկայի pH Neutral History գիրքը, որ անգլերեն են թարգմանել Լյուբիցա Արսովսկան ու Փեգի Ռեյդը, 2013 թվականին ներկայացվել է Three Percent օնլայն գրական ամսագրի մրցանակի «Թարգմանված լավագույն գիրք» անվանակարգում։
Ներկայում Լիդիա Դիմկովսկան բնակվում է Լյուբլյանայում, զբաղվում է ռումինական ու սլովենական գրական երկերի թարգմանությամբ։


== Ծանոթագրություններ ==
Եվրոպական գավաթ 1957–58

Եվրոպական գավաթ 1957–58 Եվրոպական գավաթի երրորդ մրցաշրջանն էր, որը հաղթեց Ռեալ Մադրիդը՝ եզրափակչում պարտության մատնելով Միլանին 3–2 հաշվով, լրացուցիչ ժամանակում։ Խաղի հիմնական ժամանակն ավարտվել էր ոչ-ոքի 2-2։ Եզրափակիչը տեղի ունեցավ Բրյուսելի Թագավոր Բոդուենի մարզադաշտում 1958 թ.-ի մայիսի 28-ին։
Սա այս կարգի առաջին մրցաշարն էր, որտեղ մասնակցում էին թիմեր Իռլանդիայից, Հյուսիսային Իռլանդիայից և ԳԴՀ-ից, մինչդեռ Թուրքիայի ֆուտբոլի ֆեդերացիան չկարողացավ գրանցել Բեշիկթաշ թիմը մրցաշարում մասնակցելու համար։ Իսպանական Սևիլյա ակումբը հրավիրվեց մասնակցելու մրցաշարին, քանի որ Իսպանիայի այդ տարվա չեմպիոն Մադրիդի Ռեալը արդեն իսկ մասնակցում էր մրցաշարին նախորդ տարվա հաղթողի կարգավիճակով։ Երկու իսպանական թիմերը հանդիպեցին քառորդ-եզրափակիչում, սա այս մրցաշարի պատմության մեջ առաջին դեպքն էր, երբ նույն երկրից թիմերը խաղում էին միմյանց դեմ։


== Ծանոթագրություններ ==
Չերեևցի

Չերեևցի (ուկրաիներեն՝ Череївці), գյուղ Ուկրաինայի Անդրկարպատյան մարզի Մուկաչևոյի շրջանում։
2001 թվականի տվյալներով Չերեևցի գյուղում բնակվում էր 258 մարդ։ Բնակավայրը զբաղեցնում է 0,891 կմ² տարածք։ Բնակչության խտությունը կազմում էր 289,56 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վահանաբերդ կիկլոպյան ամրոց

Վահանաբերդ, կիկլոպյան ամրոց, որը գտնվում է Հայաստանի Լոռու մարզի Շնող գյուղի արևմտյան եզրին, «Բերդատեղի մատ» անտառապատ վայրում։ Գտածոները պահվում են դպրոցի թանգարանում։


== Նկարագրություն ==
Ամրոցի հյուսիսային և հարավային պարսպապատի երկարությունը 150 մետր է, իսկ լայնությանը՝ 60 մետր։ Հյուսիսային պարիսպն անցնում է ուղիղ սարի գագաթով։ Պարսպի հիմնապատից սուր թեքությամբ սկսվում է սարալանջը և զառիթափ իջնում ներքև։ Ամրոցն այդ կողմից (հյուսիսային) գրեթե անառիկ է, սակայն ունեցել է քարե պարիսպ։ Ամրոցի հարավային պարիսպը ձգվում է սարի գագաթի հարթ մասից ցած՝ մեղմ թեքություն ունեցող լանջեզրով։ Այս մասում պարիսպները տեղ-տեղ կրկնակի են, հավանաբար ամրոցն ավելի անառիկ դարձնելու համար։ Ընդլայնական պարսպապատի հարավային կողմում կա լավ նկատելի 2.5 մետր լայնությամբ մուտք։ Հնարավոր է, որ մուտքը եղած լինի նաև ամրոցի արևելյան պարապի կողմից, բայց քանի որ այդ մասում պարիսպր սաստիկ քանդված է և նրա հետքերը հազիվ են երևում։
Ամրոցի հյուսիսային և արևմտյան պարիսպների որոշ հատվածներում պատի քարերը տեղ-տեղ երկու շարքով պահպանվել են։ Դրանցից մի քանիսի կշիռն անցնում Է տոննայից։ Ամրոցի ներսում որոշակի ընդգծվում են քարե պատեր ունեցող քառանկյունի բաժանմունքներ, որոնք հավանաբար որպես թաքստոցներ են ծառայել։ Նկատելի Է, որ պարսպի ներսի 40-50 մ2 մակերես ունեցող բաժանմունքներն իրար հետ հաղորդակցվել են առանձին մուտքերով։ Քառանկյունի շինությունների հետքեր են երևում նաև հարավային պարսպապատից դուրս՝ գրեթե նրա ամբողջ երկարությամբ՝ կիսով չափ սարալանջին փռված։
Դրանց մի մասը ամրոցի ներսի բաժանմունք կացարանների չափսերի են. իսկ մյուսները Համեմատաբար փոքր են։ Ինչպես երևում է սրանք նույնպես առանձին մուտքերով կապված են եղել միջնաբերդի ներսի կառույցների
հետ։
Ամրոցի պարիսպները շարված են խոշոր, անտաշ բազալտե քարերով, ունեն 3 մետր հաստություն։ Պարսպի դրսի և ներսի քարերի միջև լցված են մանր քարեր։ Ամրոցը կարող էր ջրով  ապահովվել կավե փողրակներով։ Քամոտ սարի արևելահայաց լանջից բխող աղբյուրներից, որոնք ամրոցից բարձր են և նրանից ընդամենը 400-500 մետր հեռավորության վրա են գտնվում։
Վահանաբերդից Քամոտ սարի արևելյան լանջով անցնող և այժմ էլ գործող ոչ լայն ճանապարհն ամրոցը կապում է Մեծ Ուրթատեղ և Ղարաքոթուկ հնավայրերի հետ։ Մեկ ուրիշ, սակայն ավելի լայն ճանապարհ էլ, ձգվելով
դարձյալ Քամոտ սարի հարավահայաց լանջով, ամրոցը կապում է Կարմիր գեղ, Գոռեր, Ղաշխաթալա, Միրզաքար և այլ հնավայրերի հետ։


== Տես նաև ==
Լոռու մարզի ամրոցների և բերդերի ցանկ


== Գրականություն ==
С. А. Есаян, Древняя культура племен северо-восточной Армении, Ереван, 1976, с. 15


== Ծանոթագրություններ ==
Վալիստռե

Վալիստռե (էստ․՝ Valistre), գյուղ Էստոնիայի Պյարնումաա նահանգի Հալինգա շրջանում։
2011 թվականի տվյալներով գյուղում բնակվում էր 26 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Հանրային կառավարում գիտական հանդես

Հանրային կառավարում գիտական հանդես, ընդգրկված է Հայաստանի բարձրագույն որակավորման հանձնաժողովի (ՀՀ ԲՈՀ) սահմանած դոկտորական և թեկնածուական ատենախոսությունների հիմնական արդյունքների և դրույթների հրատարակման համար ընդունելի պարբերական գիտական հրատարակությունների ցուցակում։


== Աղբյուր ==
Գիտական տեղեկատվական վերլուծության և մոնիթորինգի կենտրոն, Հայաստանում հրատարակվող գիտական պարբերականների ցանկ Archived 2016-03-04 at the Wayback Machine.
(8596) Ալչատա

(8596) Ալչատա (անգլ.՝ Alchata), աստերոիդ աստերոիդների հիմնական գոտում։ Հայտնաբերվել է 1973 թվականի սեպտեմբերի 29-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,222248 ա. մ., առավելագույնը մոտենում է 2,0642 ա. մ. հեռավորության վրա և հեռանում 2,3803 ա. մ.։ Արեգակի շուրջ մեկ ամբողջական պտույտ է կատարում 1210,01 երկրային օրվա ընթացքում, իր ուղեծրով շարժվելով միջինում 0,297519 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,41° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8596) Ալչատա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(1920) Սարմիենտո

(1920) Սարմիենտո (անգլ.՝ Sarmiento), աստերոիդ աստերոիդների գոտի ներքին մասում։ Հայտնաբերվել է 1971 թվականի նոյեմբերի 11-ին Ջեյմս Գիբսոնի և Կառլոս Սեսկոյի կողմից Էլ Լիոնսիտոյում։
Միջին հեռավորությունը Արեգակից կազմում է 1,929739 ա. մ., առավելագույնը մոտենում է 1,7253 ա. մ. հեռավորության վրա և հեռանում 2,1341 ա. մ.։ Արեգակի շուրջ մեկ ամբողջական պտույտ է կատարում 979,14 երկրային օրվա ընթացքում, իր ուղեծրով շարժվելով միջինում 0,367668 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 22,8° անկյուն։
Սարմիենտո աստերոիդը պատկանում է Հունգարիայի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 1,78 - 2,00 ա. մ. միջակայքում ընկած մեծ կիսաառանցքներով, ունեն 16-34° ուղեծրի թեքում և ոչ ավելին քան 0,18 էքսցենտրիսիտետ։ Հունգարիայի աստերոիդների ընտանիքը ունի միանգամից երկու մոլորակների հետ ուղեծրային ռեզոնանս՝ Մարսի հետ 3:2 և Յուպիտերի հետ 9:2։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1920) Սարմիենտո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մինչդինաստիական ժամանակաշրջան (Եգիպտոս)

Մինչդինաստիական ժամանակաշրջան-Եգիպտոսի պատմության սկզբնական՝ առասպելական շրջան։


=== Առաջին մինչդինաստիական շրջանը ===
Մ.թ.ա. V և IV հազարամյակներում քայքայվող կարգերին փոխարինելու եկան նոր կարգերը։ Այս ժամանակաշրջանը պատմության մեջ հայտնի է ամառնական շրջան անվամբ։ 
Ստեղծվում են առաջին բնակավայրերը, որոնք սկսում են պարսպապատվել, որը վկայում է զարգացման արագ տեմպերի մասին։ Աճում են բնակավայրերի թիվը, որոնց մեծամասնությունը բադարիական էին։ Ավելի շատ է մեծանում օգտագործվող գործիքների ցանկը, սկսվում են օգտագործել մետաղյա տարբեր իրեր։ Մի խոսքով տեղի են ունենում բազմաթիվ փոփոխություններ, սակայն հասարակությունը պահպանում է իր սոցիալական միօրինակությունը։ Այս մշակույթը իր անունն ստացել է իր տեղակայման վայրից Էլ-Ամառնա՝ Միջին Եգիպտոսում։


=== Երկրորդ մինչդինաստիական շրջան ===
Մ.թ.ա. IV հազարամյակի կեսերին ամրատական մշակույթին փոխարինելու է գալիս գերզեական մշակույթը (Նակադա II)։ Այս մշակույթը իր անունը ևս ստացել է իր տեղակայման վայրից Նեղոսի արևմտյան ափից ոչ հեռու գտնվող Ալ Գիրզա քաղաքում։ Հաջորդել է ամառնական շրջանին, նախորդել սեմանիական շրջանին։ Ընդգրկում է մ.թ.ա. 3600-3300 թվականները և ստացել է հետևյալ բաժանումը՝ 

Վաղ շրջան - մ.թ.ա.3600-3500 թվականներ
Միջին շրջան - մ.թ.ա. 3500-3400 թվականներ
Ուշ շրջան - մ.թ.ա. 3400-3300Գերզեական ժամանակաշրջանի քայքայումը համընկնում է Եգիպտոսի միավորման հետ։ 
Այս ժամանակաշրջանից մնացել են մեծ քանակությամբ հնագիտական արժեք ունեցող գտածոներ։ Պահպանվել են բնակավայրեր և գերեզմաններ։ Այս շրջանի հուշարձանները վկայում են, որ այս ժամանակաշրջանը հաջորդել է ամառնական ժամանակաշրջանին։ 
Մի քանի գտածոներ անգամ վերագրվել են ամառնական կամ բադարիական շրջաններին (մ.թ.ա. 3800-3650 թվականներ)։1849 թվականին առաջին անգամ հնագիտական պեղումներով զբաղվել է Ուիլյամ Ֆլինդերս Պիտրին։
Հիմնական հնագիտական տարբերությունը ամառնական և գերզեական մշակույթների միջև գերզեական շրջանի գտածոներն են մասնավորապես խեցեղենը, ինչպես նաև այս ժամանակաշրջանի հիերոգլիֆները։ Այս ժամանակաշրջանի խեցեղենի վրա կար ժամանակին համահունչ հիերոգլիֆներ խեցեղենի վրա, սրանք զարմանալիորեն նման էին շումմերների խեցեղենին։


=== Զրո դինաստիա ===
Առաջին անգամ «0 դինաստիա» տերմինը օգտագործվել է Ու. Մ. Ֆլինդերս Պիտրի կողմից։ Սրա պատճառը մինչ առաջին դինաստիան հայտնաբերված փարավոնների գործունեությունների հետքերն են։ Փաստացի «0 դինաստիա»-ն ժառանգական չի եղել այս ժամանակաշրջանի կառավարողները, ամենայն հավանականությամբ, կապված չեն եղել որևէ ազգակցական կապով։ 
«0 դինաստիա»-ի հետ կապված շատ գիտնականներ այն կարծիքն են արտահայտել, որ այս ժամանակաշրջանի դեպքերը ավելի շատ էպիկական է։ Այս ժամանակաշրջանի մասին մենք շատ տեղեկություններ չունենք։ Ժամանակակից մի քանի հեղինակներ այն միտքն են արտահայտում, որ այս ժամանակաշրջանը երկար չի տևել և տվել են սրա ժամանակագրական տարբերությունը։
«0 դինաստիա»-ի փարավոնների կառավարման հետևանքով Եգիպտոսը միավորվեց։ Հիմա եգիպտագետները բաժանում են մի քանի թագավորությունների Վերինեգիպտական՝ Իերոկպոլյան՝ Նեհենե մայրաքաղաքով, ավելի ուշ հավանաբար իշխանությունն անցավ Չենի դինաստիային, գոյություն է ունեցել նաև ներքինեգիպտական թագավորություն Պեր-Ուաջիտ կենտրոնով, հետագայում այն գրավվեց Վերին Եգիպտոսի կողմից։
Բելգիայի ներկայացուցիչների պալատ

Բելգիայի ներկայացուցիչների պալատ (հոլ.՝ Kamer van Volksvertegenwoordigers, ֆր.՝ la Chambre des Représentants, գերմ.՝ Abgeordnetenkammer), Բելգիայի դաշնային խորհրդարանի ստորին պալատ։ 2014 թվականի հոկտեմերի 14-ից պալատնի նախագահ է Զիգֆրիդ Բրակկեն՝ Նոր ֆլամանդական ալյանսի անդամը։


== Ձևավորման կարգը ==
Ներկայացուցիչների պալատը կամված է 150 պատգամավորներից, որոնք ընտրվում են համամասնական ընտրական կարգով՝ դ'Օնդտի մեթոդով, կուսակցությունների դիրքը որոշելու համար։ Սակայն գոյություն ունեն նաև պետության դաշնային կառուցվածքի և նիդեռլանդալեզու ֆլամանդացիների ու ֆրանկալեզու վալլոնցիների միջև հարաբերությունների հետ կապված որոշ յուրահատկություններ։
87 պատգամավոր ընտրվում են նիդեռլանդալեզու համայնքից, իսկ 63-ը՝ ֆրանկալեզու և գերմանալեզուներից։ Բելգիայի պրովինցիաները ձևավորում են 11-ից 10 ընտրական շրջանները (վերջին շրջանը Բրյուսելի շրջանն է)։ 11 շրջաններից 10-ը միալեզու են (5-ական շրջան դլամանդացիների և վալլոնցիների համայնքներ), իսկ Բրյուսելյան համայնքը երկլեզու է (ընդ որում ֆրանկոֆոնների գերակշռության պատճառով ընտրված ոլոր 15 պատգամավորները վալլանցիների կուսակցության ներկայացուցիչներ են)։ Յուրաքանչյուր համայնք համապատասխան քանակով պատգամավորներ են ներկայացնում.

Ներկայացուցիչների պալատի պատգամավոր կարող է դառնալ Բելգիայի յուրաքանչյուր իրավունակ քաղաքացի՝ 21 ամյակը լրացած և երկրում մշտական բնակվող։ Պաշտոնը ստանալից պատգամավորը նիդեռլանդերեն գերմաներեն և ֆրանսերեն երդում է տալիս։ Ներկայացուցիչների պալատի անդամը չի կարող միաժամանակ անդամակցել նաև սենատին կամ տեղական ինքնակառավարման մարմնին։ Բացի այդ, նախարար դարձած պատգամավորը միանգամից կորցնում է իր պատգամավորական մանդատը նախարարական պարտականություննե կատարելու ժամանակով և հետ է ստանում դրանք ավարտելուն պես։
Կառավարություն ձևավորեու համար անհրաժեշտ է ունենալ պատգամավորների կեսից ավելիի աջակցությունը։ Կառավարություն ձևավորելու կարևոր նախապայմաններից է նաև երկու լեզվական համայնքների ներկայացուցիչ հանդիսանալը։


== Ներկայիս կազմը ==

Ներկայացուցիչների պալատի ներկայիս կազմը ձևավերվել է 2014 թվականի պառլամենտական ընտրություններին։


== Արտաքին հղումներ ==
Официальный сайт Палаты представителей (նիդեր.) (ֆր.)


== Ծանոթագրություններ ==
Չիկագոյի արվեստի ինստիտուտ

Չիկագոյի արվեստի ինստիտուտ (անգլ.՝ Art Institute of Chicago), արվեստի թանգարան և բարձրագույն ուսումնական հաստատություն Չիկագոյում՝ Իլինոյս նահանգում։


== Թանգարան ==
Թանգարանը հայտնի է իմպրեսիոնիստների և ամերիկյան արվեստի ընդարձակ հավաքածուով։ Այն տեղակայված է Գրանտ այգու ծայրամասում և նախագծվել է «Շեպլի, Ռութան և Քուլիջ» ընկերության կողմից։
Չիկագոյի արվեստի թանգարանը սկզբնականապես կառուցվել է 1893 թվականին Կոլումբիայի միջազգային ցուցահանդեսի համար։

Հավաքածուի գլուխգործոցներ
		
		
		
		
		
		
		
		


== Բարձրագույն ուսումնական հաստատություն ==
Չիկագոյի արվեստի ինստիտուտը ԱՄՆ-ի ամենահին բուհերից է՝ հիմնադրված 1866 թվականին։ Այս բուհն են ավարտել այնպիսի հայտնի մարդիկ, ինչպիսին է Ուոլթ Դիսնեյը։
Ինստիտուտում սովորում է ավելի քան 3200 ուսանող։ Համալսարանն առաջարկում է կրթություն այնպիսի մասնագիտություններում, ինչպիսիք են՝ արվեստ և տեխնոլոգիա, համակարգչային անիմացիա, կառավարում, արվեստի պատմություն, քննադատություն, նկարչություն, հագուստի դիզայն, կինո, պատմական ժառանգության պահպանում, ճարտարապետության ինտերիեր, լրագրություն, գեղանկար և գրաֆիկա, լուսանկարչություն, քանդակագործություն, տպագրություն, ձայն, վիդեո, վիզուալ հաղորդակցություն, գրականություն։


=== Արվեստի ամենաազդեցիկ դպրոցը ԱՄՆ-ում ===
Ըստ հարցումների, որ անցկացվել են Կոլումբիայի համալսարանի լրագրողների նախագծերի շրջանակներում՝ ամերիկացի արվեստաբանները Չիկագոյի համալսարանը համարել են ամենաազդեցիկը արվեստի բարձրագույն ուսումնական հաստատությունների շրջանում։


== Ծանոթագրություններ ==


== Արտաքին հղումներ ==
Ինստիտուտի պաշտոնական կայքը Archived 2018-05-25 at the Wayback Machine.
Մատվեև Կուրգան

Մատվեև Կուրգան (ռուս.՝ Матвеев Курган), ավան Ռուսաստանի Դաշնության Ռոստովի մարզի Մատվեևո-Կուրգանսկի շրջանում։ Մատվեևո-Կուրգանսկի շրջանի և Մատվեևո-Կուրգանսկի գյուղական համայնքի վարչական կենտրոնն է։ Դոնի Ռոստով շրջկենտրոնից գտնվումէ 90 կմ հեռավորության վրա։
2002 թ. տվյալներով բնակչությունը կազմումէ 14 364 մարդ։ Հիմնվելէ 1780 թ.։


== Արտաքին հղում ==
Բնակավայրի կայքը
Բոբիո Պելիչե

Բոբիո Պելիչե (իտալերեն՝ Bobbio Pellice), կոմունա Իտալիայի Պիեմոնտ մարզի Թուրին գավառում։
Բնակչությունը կազմում է 598 մարդ (2008 թվականի տվյալներով)։ Բնակչության խտությունը՝ 6 մարդ/կմ²։ Տարածքը՝ 93 կմ²։ Փոստային ինդեքս՝ 10060։ Հեռախոսային կոդ՝ 0121։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար։ +39 0121.957882
Էլեկտրոնային հասցե։ info@comunebobbiopellice.it
Գլխավոր կայք։ http://www.comunebobbiopellice.it Archived 2009-10-02 at the Wayback Machine.


== Արտաքին հղումներ ==
http://www.comunebobbiopellice.it Archived 2009-10-02 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Պելագիչևո (համայնք)

Անվան այլ կիրառումների համար տե՛ս՝ Պելագիչևո (այլ կիրառումներ)Պելագիչևո համայնք (սերբ.՝ Општина Пелагићево), համայնք Բոսնիա և Հերցեգովինայի Սերբական Հանրապետություն վարչական կազմավորման հյուսիսարևելյան մասում։ Վարչական կենտրոնը համարվում է Պելագիչևո քաղաքը։


== Բնակչություն ==
Ըստ 2013 թվականի մարդահամարի տվյալների՝ համայնքի բնակչությունը կազմում է 7 332 մարդ։
1991 թվականի մարդահամարի համաձայն՝ համայնքում ապրել է 13 256 մարդ, որոնցից՝

սերբեր - 4634 (34,96 %)
հարավսլավներ - 97 (0,73 %)
բոսնիական մուսուլմաններ - 736 (5,55 %)
խորվաթներ - 7165 (54,05 %)
այլազգիներ - 624 (4,71 %)Ընդամենը։ 13.256 մարդժ


== Բնակավայրեր ==
Համայնքի կազմի մեջ են մտնում 11 բնակավայր, որոնց թվում է Պելագիչևո քաղաքը։


== Պատմությւուն ==
1995 թվականին, բոսնիական պատերազմի ավարտից հետո, Բոսնիա և Հերցեգովինայի Դաշնությանը Գրդաչադ համայնքի կազմից առանձնացվել էր Պելագիչևո համայնքը, որը պատկանում էր Սերբական Հանրապետությանը։


== Ծանոթագրություններ ==


== Արտաքին հղումներ ==
Պելագիչևո համայնքի պաշտոնական կայքէջը
Կլարա Նովիկովայի գլխարկի հուշարձան

«Կլարա Նովիկովայի գլխարկ» հուշարձան (ռուս.՝ Памятник «Шляпа Клары Новиковой»), հումորային հուշարձան Ղրիմի Յալթա քաղաքի Հումորի ծառուղում, որը գտնվում է Առափնյա փողոցում՝ «Յուբիլեյնի» համերգասրահի մոտակայքում։


== Պատմություն ==
Հումորի ծառուղին հիմնադրվել է 2004 թվականին՝ Յալթայի հումորի ու երգիծանքի փառատոնի և նրա կազմակերպիչներ Վլադիմիր Դանիլեցի և Վլադիմիր Մոիսեենկոյի շնորհիվ։
Տարբեր տարիների ծառուղում հայտնվել են նաև Միխայիլ Ժվանեցկու պորտֆելը (2004), Արկադի Արկանովի բաճկոնակը (2005), Ալեքսանդր Շիրվինդտի ծխամորճը (2006), Իոսիֆ Կոբզոնի խոսափողը (2007), «Հարմոն և կիթառ» քանդակը՝ քառյակասացներ Միխայիլ Վաշուկովի և Նիկոլայ Բանդուրինի պատվին (2015)։
Ռուսաստանի ժողովրդական արտիստուհի Կլարա Նովիկովայի գլխարկի հուշարձանը բացվել է հումորի և էստրադայի «Մոսկվա - Յալթա - Տրանզիտ» փառատոնի օրերին՝ 2014 թվականի հուլիսին։ Քանդակը բացել է անձամբ Կլարա Նովիկովան։
Արարողությանը մասնակցել են նաև փառատոնի նախագահ Միխայիլ Աշումովը, փառատոնի ժյուրիի նախագահ, ՌԽՖՍՀ ժողովրդական արտիստ, գրող Արկադի Արկանովը, Ռուսաստանի վաստակավոր արտիստներ Նիկոլայ Բանդուրինը և Սիմոն Օսիաշվիլին, ջութակահար Ստեպան Մեզենցևը, պաշտոնյաներ ու պատասխանատուներ, ինչպես նաև հուշարձանի հեղինակները՝ Իգոր և Էլեոնորա (Էլլա) Լիսենկոները։


== Նկարագրություն ==
Քանդակագործական հորինվածքը պատրաստված է բրոնզից։ Այն ունի գլխարկով հայելու տեսք, ներքևում գրված է Նովիկովայի կերտած ամենահայտնի հերոսուհու անունը՝ Սոնյա մորաքույր։


== Տես նաև ==
Հումորի ծառուղի (Յալթա)
Ժվանեցկու պորտֆելի հուշարձան
Արկանովի բաճկոնակի հուշարձան
Շիրվինդտի ծխամորճի հուշարձան
Կոբզոնի խոսափողի հուշարձան
Հարմոն և կիթառ (քանդակ)


== Ծանոթագրություններ ==
Ժողովածու (3826)

Ժողովածու (19-րդ դար), Երևանի Մաշտոցի անվան Մատենադարանում պահպանվող ձեռագիր։  Ձեռագիրը գրվել է Տեր Գասպար գրիչի կողմից։ Գրված է թղթի վրա, որը ունի 17,5×11 չափս։ Ձեռագիրը կազմված է 293 թերթից։ Գրված է միասյուն, նոտրգրով։ Կազմը`կաշեպատ տախտակ։ Հիշատակարաններ գրչի՝ 44ա, 99ա, 155բ և այլուր։


== Բովանդակություն ==
Ճառք, Քարոզք (Ոսկեբերան, Եփրեմ, Յովհ. Երզնկացի, անանուն), Վարդ. Այգեկցւոյ Առակք
Ի Հարանց վարուց, Մասն Աշխարհացոյցի Վարդ. Արևելցւոյ։
Ի Պատմութևենէն Յովհ. Մամիկոնեան։
Տաղք (Քոսայ երէց, անանուն, նաև՝ հայատառ թուրքերեն)։
Աղոթք։
Հմայիլ։
Մանունք։


== Ծանոթագրություններ ==
Ալիխանյան

Ալիխանյան, հայկական ազգանուն


== Ազգանունը կրողներ ==
Աբրահամ Իսահակի Ալիխանյան (1904-1970), ֆիզիկոս։
Ալեքսանդր Գրիգորի Ալիխանյան, երգիչ։
Անահիտ Սիմոնի Ալիխանյան (ծնվ. 1889), դերասանուհի։
Արմենակ Ալիխանյան (1890-1977), բժիշկ։
Արտավազդ Մկրտչի Ալիխանյան (1957-1992), ազատամարտիկ, հրամանատար։
Արտեմ Իսահակի Ալիխանյան (1908-1978), ֆիզիկոս։
Գևորգ Սարգսի Ալիխանյան (1897-1938), պետական գործիչ։
Իսահակ Սիմոնի Ալիխանյան (1876-1946), դերասան։
Հակոբ (Արտաշես) Սարգսի Ալիխանյան (188?-1915), մանկավարժ։
Հարություն Աբրահամի Ալիխանյան (1896-1941), խորհրդային արևելագետ և կովկասագետ։
Միքայել Գրիգորի Ալիխանյան (1885-1937), դերասան։
Նվարդ (Նինա) Միքայելի Ալիխանյան (1896-1977), դերասանուհի, երգչուհի։
Սամվել Տիգրանի Ալիխանյան (1911-1985), պատմաբան։
Սոս Իսահակի Ալիխանյան (1906-1985), գենետիկոս։
Վիկտոր Գևորգի Ալիխանյան (1937-1998), ըմբիշ, մարզիչ։
Տիգրանուհի Պատվականի Ալիխանյան (1950), բջջաբան։


== Ծանոթագրություններ ==
Բլոկանք

Բլոկանք, գյուղ Արևմտյան Հայաստանում, Բիթլիսի վիլայեթի Խութ-Բռնաշենի գավառակում։


== Բնակչություն ==
XX դարի սկզբին ուներ 30 տուն բնակիչ։


== Պատմամշակութային կառույցներ ==
Բլոկանքի մոտ կար հին բերդի ավերակներ, որն ըստ ավանդության պատկանել է Բռնիկ իշխանին։ Դաշտն էլ իշխանի անունով կոչվել է Բռնաշենի դաշտ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Կրեացո

Կրեացո  (իտալերեն՝ Creazzo), կոմունա Իտալիայում։ Գտնվում է Վենետո մարզում՝ Վիչենցա գավառում։
Բնակչությունը կազմում է 10843 մարդ (2008), բնակչության խտություն՝ 1009 մարդ/կմ²։ Զբաղեցնում է 10 կմ² մակերես։ Փոստային ինդեքս՝ 36051։ Հեռախոսային կոդ՝ 0444։
Բնակավայրի հովանավորներն են՝ սուրբ Մարի առաքյալը, Նիկոլայը և Սուրբ Նիկողայոս Զմյուռնացի։


== Արտաքին հղումներ ==
Բնակավայրի գլխավոր կայք (իտալ.)


== Ծանոթագրություններ ==
(6678) Սեուրա

(6678) Սեուրա (անգլ.՝ Seurat), աստերոիդ աստերոիդների հիմնական գոտում։ Հայտնաբերվել է 1977 թվականի հոկտեմբերի 16-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,737293 ա. մ., առավելագույնը մոտենում է 2,6546 ա. մ. հեռավորության վրա և հեռանում 2,82 ա. մ.։ Արեգակի շուրջ մեկ ամբողջական պտույտ է կատարում 1654,17 երկրային օրվա ընթացքում, իր ուղեծրով շարժվելով միջինում 0,217632 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,86° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6678) Սեուրա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(8874) Շովաշինզան

(8874) Շովաշինզան (անգլ.՝ Showashinzan), աստերոիդ աստերոիդների հիմնական գոտում։ Հայտնաբերվել է 1992 թվականի հոկտեմբերի 26-ին Կին Էնդատեի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 2,25719 ա. մ., առավելագույնը մոտենում է 1,8411 ա. մ. հեռավորության վրա և հեռանում 2,6733 ա. մ.։ Արեգակի շուրջ մեկ ամբողջական պտույտ է կատարում 1238,66 երկրային օրվա ընթացքում, իր ուղեծրով շարժվելով միջինում 0,290638 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,16° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8874) Շովաշինզան աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(4861) Նեմիրովսկի

(4861) Նեմիրովսկի (անգլ.՝ Nemirovskij), աստերոիդ աստերոիդների հիմնական գոտում։ Հայտնաբերվել է 1987 թվականի օգոստոսի 27-ին Լյուդմիլա Կարաչկինայի կողմից Նաուչնիում։
Միջին հեռավորությունը Արեգակից կազմում է 2,894682 ա. մ., առավելագույնը մոտենում է 2,2557 ա. մ. հեռավորության վրա և հեռանում 3,5336 ա. մ.։ Արեգակի շուրջ մեկ ամբողջական պտույտ է կատարում 1798,87 երկրային օրվա ընթացքում, իր ուղեծրով շարժվելով միջինում 0,200126 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,54° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4861) Նեմիրովսկի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մորգան շրջան (Յուտա)

Անվան այլ կիրառումների համար տե՛ս՝ Մորգան շրջան (այլ կիրառումներ)Մորգան շրջան (անգլ.՝ Morgan County), ԱՄՆ Յուտա նահանգի 29 վարչական միավորներից մեկը։ Ընդհանուր տարածությունը 1.577 կմ² է. բնակչությունը՝ 9.469 մարդ (2010 թ. տվյալներով)։ Շրջկենտրոնն է Մորգան բնակավայրը։ Կազմավորվել է 1862 թ.։
Աբդուլլա Աբդուլլա

Աբդուլլա Աբդուլլա (դարի՝ عبدالله عبدالله, սեպտեմբերի 5, 1960(1960-09-05), Քաբուլ, Աֆղանստանի թագավորություն), աֆղան քաղաքական գործիչ, Աֆղանստանի արտաքին գործերի նախարար (2001-2006)։ 2014 թվականի սեպտեմբերի 29-ից մինչև 2020 թվականի մարտի 11-ը եղել է Աֆղանստանի վարչապետը։


== Կենսագրություն ==
Ծնվել Է Քաբուլում, տաջիկների ընտանիքում, ունեցել է 7 քույր և 2 եղբայր։
Ավարտել Է Քաբուլի «Նադիրա» վարժարանը, 1984 թվականին՝ Քաբուլի համալսարանի բժշկական ֆակուլտետը։ Աշխատել է Փեշավարի փախստականների հիվանդանոցում։ 1986-1992 թվականներին աշխատել է Փանջշերի կիրճի մոջահեդների գլխավոր բժիշկ, դաշտային հրամանատար Ահմադ Շահ Մասուդի և «Հյուսիսային դաշինքի» կողմից վերահսկվող տարածքներում առողջապահության վարչության պետ։ 1992 թվականին Պակիստանից վերադարձել է հայրենիք։
2009 թվականին նախագահական ընտրություններում դարձել է ընդդիմության թեկնածու։ Ընտրությունների առաջին փուլում զբաղեցրել է երկրորդ տեղը՝ հավաքելով ձայների 30,59 տոկոսը՝ առաջին տեղը զիջելով Համիդ Քարզային, որն այդ պահին երկրի գործող նախագահն էր։ Երկրորդ փուլից քիչ առաջ հայտարարել է նախընտրական մրցապայքարից դուրս գալու մասին, և նախագահ է դարձել Համիդ Քարզայը։
2014 թվականին կրկին առաջադրել է իր թեկնածությունը նախագահական ընտրություններում, ապրիլի 5-ին կայացած առաջին փուլի արդյունքներով զբաղեցրել է առաջին տեղը` ստանալով ձայների 41,89 տոկոսը` առաջ անցնելով իր գլխավոր մրցակից Աշրաֆ Գանիից։ Երկրորդ փուլի արդյունքներով նա պարտվել է Աշրաֆ Գանիին, սակայն չի ընդունել ընտրությունների արդյունքները։ Այնուամենայնիվ, 2014 թվականի սեպտեմբերին երկու հակառակորդներն էլ համաձայնագիր են կնքել, որի համաձայն նախագահի պաշտոնը զբաղեցրել է Գանին, իսկ Աբդուլլան կարողացել է իր կողմնակիցներին նշանակել մի շարք պետական պաշտոնների։


== Մրցանակներ ==
«Ղազախստանի Հանրապետության անկախության 25-րդ տարեդարձի» մեդալ (2017)։


== Ծանոթագրություններ ==


== Արտաքին հղումներ ==
«Абдулла, Абдулла»։ Энциклопедия: Персоны. Страны. Темы։ ИТАР-ТАСС։ Արխիվացված է օրիգինալից 2019-05-22-ին։ Վերցված է 2019-05-22
Մարցլինգ

Մարցլինգ (գերմ.՝ Marzling), կոմունա Գերմանիայում, Բավարիայում։
Ենթարկվում է Վերին Բավարիայի ղեկավարությանը։ Մտնում է Ֆրայզինգ շրջանի կազմի մեջ։ Բնակչությունը կազմում է 3099 մարդ (2010 թվականի դեկտեմբերի 31-ի տվյալներով)[1]։ Զբաղեցնում է 20,50 կմ² տարածք։ Պաշտոնական կոդը՝ 09 1 78 140։


== Ծանոթագրություններ ==


== Արտաքին հղումներ ==
Պաշտոնական կայք
Ամոլ (քաղաք)

Ամոլ (պարսկերեն՝ آمل  [ɒˈmol]), քաղաք Իրանի հյուսիսում՝ Մազանդարան նահանգում։ Հանդիսանում է Շահրեստանի վարչական կենտրոններից մեկը։ Տեղակայված է Էլբրուսի նախալեռներում, 15 կմ Կասպից ծովից այն կողմ՝ Հերազ գետի մոտ։ Բնակչությունը՝ 238 528 մարդ (2016)։ Ամոլի տնտեսության հիմքը ցիտրուսների, երկաթի, ածխի արտադրությունն է։


== Պատմություն ==
864 թվականին Ամոլը դառնում է Ալիդայի թագավորության մայրաքաղաք։


== Պատկերասրահ ==

		
		
		
		
		


== Արտաքին հղումներ ==
Tourismo Amol
chnpress.com
lovelyiran.com
itto.org
parrpirar.org Archived 2012-09-11 at the Wayback Machine.
Yourwonder Amol Archived 2012-01-02 at the Wayback Machine.
Amol Chto Archived 2012-06-15 at the Wayback Machine.
Amol DataBase Archived 2019-07-27 at the Wayback Machine.
english.irib.ir
Պրևեզա (նոմոս)

Պրևեզա (հուն․՝ Πρέβεζα), նոմոս Հունաստանի Հանրապետության հարավ-արևմուտքում՝ Էպիրուսի պերիֆերիայում։ Հյուսիսում սահմանակցում է Յանինա և Թեսպրոտիա նոմոսներին, արևելքում՝ Արտայի նոմոսին։
Արևմուտքում Պևեզայի նոմոսը ափերը ողողում են Հոնիական ծովի ջրերը։ Տարածքը՝ 1 036 կմ²։
Նոմոսի մայրաքաղաքը և խոշորագույն քաղաքը համարվում է նույնանուն Պրևեզա քաղաքը։ Պրևեզա նոմոսը իր հերթին ներառում է 8 քաղաքներ և 1 գյուղ։


== Բնակչություն ==
Ըստ 2001 թվականին Հունաստանում անցկացված մարդահամարի տվյալների, նոմոսի բնակչությունը կազմում է 59 356 մարդ։ Բնակչության հիմնական մասը հույներն են, որոնք խոսում են հունարենով և դավանում քրիստոնեության առանձին հունական ճյուղը։
Բացի հույներից, նոմոսում ապրում են նաև մեծ թվով էթնիկ փոքրմասնություններ՝ վրացիներ, ալբանացիներ և գնչուներ։
Բնակչության խտությունը կազմում է 57,3 մարդ/կմ²


== Ծանոթագրություններ ==
Սանտիագո դե Կալատրավա

Սանտիագո դե Կալատրավա (իսպ․՝ Santiago de Calatrava), մունիցիպալիտետ Իսպանիայում։ Գտնվում է Խաեն պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Մեծ Խաեն շրջանում։ Տարածքը կազմում է՝ 47,66 կմ2։ Բնակչությունը՝ 857 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից՝ 44 կմ։


== Արտաքին հղումներ ==
Web sobre Santiago de Calatrava Archived 2016-03-04 at the Wayback Machine.
Santiago de Calatrava en el Sistema de Información Multiterritorial de Andalucía de la Junta de Andalucía
Santiago de Calatrava en la web de Prodecan Archived 2008-01-19 at the Wayback Machine.
Մառի Պեյլերյան

Մառի Պեյլերյան (մարտի 31, 1877(1877-03-31), Կոստանդնուպոլիս, Օսմանյան կայսրություն - 1915, Կոստանդնուպոլիս, Օսմանյան կայսրություն), հայ խմբագիր, մանկավարժ և հասարակական գործիչ։


== Կենսագրություն ==
Մառի Պեյլերյանը ծնվել է 1877 թվականին, Պոլսում։ Կրթվել, և ապա դասավանդել է Կոստանդնուպոլսի Եսայան վարժարանում։ Ուսանողական տարիներից, որպես սկսնակ գրող, աշխատել է «Արևելք» թերթում։ Ներգրավված է եղել Հնչակյան կուսակցության հայ ազատագրական շարժման մեջ։ Եղել է Կոստանդնուպոլսի 1895 թվականի սեպտեմբերի 18-ի «Բաբը Ալիի» խաղաղ ցույցի կազմակերպիչներից, որի պատճառով հետապնդվել է և անցել ընդհատակ։ 1896 թվականին, ձերբակալությունից խուսափելով, ապաստանել է Եգիպտոսում։ 
Պաշտոնավարելով Ալեքսանդրիայի հայկական վարժարանում՝ 1902-1903 թվականներին հիմնել ու խմբագրել է «Արտեմիս» ընտանեկան, գրական հանդեսը։ Պարբերականի հրապարակումից առաջ Պեյլերյանի ամուսինը՝ Ավո Նակաշյանը, Խրիմյան Հայրիկի աջակցությունը ստանալու նպատակով այցելել է Էջմիածին և ստացել նրա լիակատար աջակցությունը, ով է համաձայնել է նաև օգնել Պեյլերյանին իր նոր նախագծի հարցում։ 
1908 թվականին Օսմանյան սահմանադրության վերահաստատումից հետո, Պեյլերյանը վերադարձել է Թուրքիա, դասավանդել Իզմիրի Կեդրոնական, ապա Եվդոկիայի հայկական վարժարաններում։ Աշխատել է նաև «Դէպի վեր» խորագրով իր ստեղծագործությունների հավաքածուի վրա։ Զոհվել է Մեծ եղեռնի ժամանակ։
Մառի Պեյլերյանի հրապարակախոսական, մանկավարժական երկերում, գրական ստեղծագործություններում արծածված են հայրենիքի ազատության, հայ կնոջ իրավահավասարության, մտավոր և ֆիզիկական դաստիարակության հարցեր։


== Ծանոթագրություններ ==


== Արտաքին հղումներ ==
Beyond Motherhood: Armenian Feminist Writers


== Աղբյուրներ ==
Martyrs on Bloody Path, by Dr Yeghia Jerejian, Beirut, 1989, p. 79-80 (անգլ.)
Victoria Rowe, A History of Armenian Women's Writing, 1880-1922, Cambridge Scholars Press: London, 2004, pp. 131–168.
Khudaverdyan, Konstantin, ed. (1996). "Armenian Question". Armenian Concise Encyclopedia. Yerevan. p. 80.
Ջոն Քենդրյու

Ջոն Կոուդերի Քենդրյու (անգլ.՝ Sir John Cowdery Kendrew, մարտի 24, 1917(1917-03-24)[…], Օքսֆորդ, Անգլիա, Մեծ Բրիտանիայի և Իռլանդիայի միացյալ թագավորություն - օգոստոսի 23, 1997(1997-08-23)[…], Քեմբրիջ, Անգլիա, Միացյալ Թագավորություն), անգլիացի կենսաքիմիկոս, մոլեկուլային կենսաբան, Լոնդոնի թագավորական ընկերության անդամ (1960 թվականից)։ 1939 թվականին ավարտել է Քեմբրիջի համալսարանը, որտեղ և աշխատում է 1946 թվականից։ Ռենտգեն-կառուցվածքային վերլուծության միջոցով որոշել է միոգլոբին սպիտակուցի մոլեկուլում պոլիպեպտիդային շղթայի տարածական տեղադրությունը (1957 թ.) և հաստատել դրանցում գտնվող «պարույրների առկայությունը, որոնք նախատեսել էր Լ․ Պոլինգը, 1951 թ.։ «Զըրնըլ օֆ մոլեքուլար բայոլըջի» («Journal of Molecular Biology») ամսագրի հիմնադիրն է և գլխավոր խմբագիրը։ Նոբելյան մրցանակ (1962 թ., Մ․ Պերուցի հետ միասին)։


== Ծանոթագրություններ ==
Մեեբե (գյուղ, Կիհելկոննա շրջան)

Անվան այլ կիրառումների համար տե՛ս՝ ՄեեբեՄեեբե (էստ․՝ Mäebe), գյուղ Էստոնիայի Սաարեմաա նահանգի Կիհելկոննա շրջանում։
2011 թվականի տվյալներով գյուղում բնակվում էր 2 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Գետնամուշկ

Գետնամուշկ (լատ.՝ Lycopodium selago L.), գետնամուշկազգիների ընտանիքին պատկանող գետնամուշկ բույս։ Գրանցված է Հայաստանի Կարմիր գրքում։


== Նկարագրություն ==
Բազմամյա, մշտադալար խոտաբույս է, ունի 5–10 սմ բարձրություն։ Ցողունները ուղիղ են, մի փոքր բարձրացող։ Տերևները գծային–նշտարաձև են, հերթադիր, պարուրաձև, խիտ դասավորությամբ։ Սպորանգիումները մեկական են և գտնվում են տերևների անոթներում։


== Տարածվածություն ==
Հանդիպում է միայն Իջևանի ֆլորիստիկական շրջանում (Մրղուզի լեռնաշղթա)։ Հայաստանից բացի հանդիպում է նաև Արևելյան Ասիայում, Ճապոնիայում, Եվրոպայում և Հյուսիսային Ամերիկայում, Ալթայում, Կրասնոյարսկի երկրամասում, Իրկուտսկի հարավում, Յակուտիայի հյուսիսում, Կամչատկայում, Կուրիլյան կղզիներում և Չուկոտյան թերակղզում։ Ռուսաստանում տարածված է Նոր Երկրից մինչև Կովկաս ներառյալ։


== էկոլոգիա ==
Աճում է միջինից մինչև ենթալպյան գոտի՝ ծովի մակարդակից 1000–2300 մ բարձրությունների վրա, անտառներում, խոնավ ժայռերի վրա։


== Պահպանություն ==
Կրիտիկական վիճակում գտնվող տեսակ է։ Հայտնաբերվել է 1982 թվականին Մրղուզի լեռնաշղթայում։ Հայաստանի ֆլորայի համար ոչ միայն նոր տեսակ է, այլև նոր ցեղի, նոր ընտանիքի և ընդհանրապես նոր կարգի պատկանող տեսակ։ Տարածման և բնակության շրջանների մակերեսը 10 կմ²-ից պակաս է։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ CITES–ի և Բեռնի կոնվենցիաների հավելվածներում։
Պահպանության գործողություններ չեն իրականացվում։


== Ծանոթագրություններ ==
Սլոբոդկա (գյուղ, Կորոստիշևի շրջան)

Անվան այլ կիրառումների համար տե՛ս՝ ՍլոբոդկաՍլոբոդկա (ուկրաիներեն՝ Слобідка), գյուղ Ուկրաինայի Ժիտոմիրի մարզի Կորոստիշևի շրջանում։
2001 թվականի տվյալներով Սլոբոդկա գյուղում բնակվում էր 641 մարդ։ Բնակավայրը զբաղեցնում է 3839 կմ² տարածք։ Բնակչության խտությունը կազմում էր 166,97 մարդ/կմ²։

		


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բորովիցա (այլ կիրառումներ)

Բորովիցա, կարող է վերաբերել՝

Բորովիցա - գետ Ռուսաստանում, հոսում է Կոմի Հանրապետությունով
Բորովիցա - գետ Ռուսաստանում, հոսում է Վոլոգդայի մարզում
Բորովիցա - գետ Ռուսաստանում, հոսում է Կոմի Հանրապետությունով
Բորովիցա - գյուղ Ուկրաինայի Ժիտոմիրի մարզի Կորոստենի շրջանում
Օզինկի

Օզինկի (ռուս.՝ Озинки), քաղաքատիպ ավան Ռուսաստանի Սարատովի մարզի Օզինսկի շրջանի կազմում։
Բնակչությունը 2010 թվականին գրանցված տվյալներով կազմում էր 9247 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վագուլա (այլ կիրառումներ)

Վագուլա, կարող է վերաբերել՝

Վագուլա - գյուղ Էստոնիայի Վիրումաա նահանգի Վիռու շրջանում
Վագուլա - լիճ Էստոնիայում
Ժեր (գետ)

Անվան այլ կիրառումների համար տե՛ս՝ Ժեր (այլ կիրառումներ)Ժեր (ֆր.՝ Gers), գետ Ֆրանսիայում։


== Աշխարհագրություն ==
Ժեր գետը սկիզբ է առնում Լանեմեզան հարթավայրից և թափվում է Գարոննա։


== Հիդրոգրաֆիա ==
Ժեր գետի երկարությունը կազմում է 178 կմ, ավազանի մակերեսը՝ 1700 կմ2 է։


== Տես նաև ==
Ակունք և Գետաբերան


== Արտաքին հղումներ ==
Ժեր գետի մասին Սովետական Մեծ Հանրագիտարանում
Արճիշակ (գետ)

Անվան այլ կիրառումների համար տե՛ս՝ Արճիշակ (այլ կիրառումներ)Արճիշակ, գետ Հայկական լեռնաշխարհում՝ Վանա լճի ավազանում։ Սկիզբ է առնում Վասպուրականի լեռնաշղթայի արևմտյան լանջերից, հոսում արևմուտք և Վան քաղաքից հյուսիս-արևելք թափվում Արճակ լիճը։ Երկարությունը 55 կմ է։ Սնումը ձնաանձրևային է, վարարումը՝ ապրիլ հունիսին։ Արճիշակի ավազանում է պատմական Թոռնավան գավառի Սևան ամրոցը։


== Ծանոթագրություններ ==
Էհնեշ

Էհնեշ, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Rodeo (երգ)

«Rodeo», ամերիկացի ռեփեր ու երգիչ Լիլ Նաս Էքսի և ամերիկացի ռեփեր Քարդի Բիի երգը Լիլ Նաս Էքսի 7 (2019) նորամուտային մինի ալբոմից։ Երգը գրել են Մոնտերո Հիլը, Բելկալիս Ալմանզարը, David Biral-ը, Denzel Baptiste-ը, Roy Lenzo-ն և Russ Chell-ը։


== Նախապատմություն ==
Լիլ Նաս Էքսը երգի անվանումը ցույց է տվել իր 7 (2019) նորամուտային մինի ալբոմի երգացանկում։ Քարդի Բիի մասնակցության մասին չի հայտարարվել մինչև մինի ալբոմի թողարկումը 2019 թվականի հունիսի 21-ին։


== Հիթ-շքերթներ ==


== Հավաստագրումներ ==


== Թողարկման պատմություն ==


== Լիլ Նաս Էքսի և Նասի ռեմիքս ==
Ամերիկացի ռեփեր Նասի հետ ռեմիքսը թողարկվել է 2020 թվականի հունվարի 27-ին լիրիկական տեսահոլովակի հետ և հրապարակվել YouTube-ում։ Լիլ Նաս Էքսը ռեմիքսը կատարել է Նասի հետ «Գրեմմիի» 62-րդ մրցանակաբաշխության ժամանակ։


=== Երգացանկ ===


=== Հիթ-շքերթներ ===


=== Թողարկման պատմություն ===


== Նշումներ ==


== Ծանոթագրություններ ==
Բայկալ-Ամուրյան երկաթուղային մայրուղի

Բայկալ-Ամուրյան երկաթուղային մայրուղի (ԲԱՄ, ռուս.՝ Байка́ло-Аму́рская магистра́ль), անդրսիբիրյան երկրորդ երկաթուղային մայրուղի (երկարությունը՝ 3150 կմ)։
Աշխարհի ամենամեծ երկաթուղային մայրուղիներից մեկը։ Հիմնական ճանապարհը՝ Տայշետ-Խորհրդային Գավան, 4287 կմ, կառուցվել է մեծ ընդմիջումներով՝ 1938-ից մինչև 1984 թվականը։ Երկաթուղու կենտրոնական մասի կառուցումը, որն անցնել է բարդ երկրաբանական և եղանակային պայմաններում, տևել է ավելի քան 12 տարի, իսկ դրանցից ամենադժվար մասերից մեկը վերջնական շահագործման է հանձնվել միայն 2003 թվականին։
Բեռնափոխադրման ծավալը 2014 թ. դրությամբ կազմել է մոտ 12 միլիոն տոննա։


== Ծանոթագրություններ ==


== Արտաքին հղումներ ==
БАМ. Легендарная Байкало-Амурская магистраль
Е. Козловский «БАМ: как все начиналось»
(4558) Ջեյնսիկ

(4558) Ջեյնսիկ (անգլ.՝ Janesick), աստերոիդ Մարսի ուղեծիրը հատող աստերոիդների խմբում։ Հայտնաբերվել է 1988 թվականի հուլիսի 12-ին Ալեն Մաուրիի և Ժան Մյուլլերի կողմից Պալոմարում։
Միջին հեռավորությունը Արեգակից կազմում է 2,197284 ա. մ., առավելագույնը մոտենում է 1,4001 ա. մ. հեռավորության վրա և հեռանում 2,9945 ա. մ.։ Արեգակի շուրջ մեկ ամբողջական պտույտ է կատարում 1189,67 երկրային օրվա ընթացքում, իր ուղեծրով շարժվելով միջինում 0,302604 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 22,18° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4558) Ջեյնսիկ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բոնանարո

Բոնանարո (իտալերեն՝ Bonnanaro) կոմունա Իտալիայում, Սարդինիայի մարզում՝ Սասսարի գավառում։
Բնակչությունը կազմում է 1064 մարդ (2008 թվականի տվյալներով), բնակչության խտությունը կազմում է 49 մարդ/կմ²։ Զբաղեցնում է 22 կմ² մակերես տարածք։ Փոստային ինդեքսն է՝ 7043։ Հեռախոսային կոդը՝ 079։


== Ժողովրդագրություն ==
Բնակչության թվաքանակի փոփոխությունները.


== Համայնքի վարչակազմ ==
Հեռախոս՝ 079 845008
Էլեկտրոնային փոստ՝ 079 845008
Պաշտոնական կայք՝http://comunebonnanaro.com/ Archived 2009-02-07 at the Wayback Machine.


== Արտաքին հղումներ ==
http://comunebonnanaro.com/ Archived 2009-02-07 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Մախնովո (գյուղ, Օկուլովսկի շրջան)

Մախնովո (ռուս.՝ Махново), գյուղ Ռուսաստանի Նովգորոդի մարզի Օկուլովսկի շրջանի կազմում։
Բնակչությունը վերջին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սուբակաևո

Սուբակաևո (ռուս.՝ Субакаево, բաշկիրերեն՝ Сыбакай), գյուղ Ռուսաստանի Բաշկորտոստան հանրապետության Իգլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 273 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
1846

1846 թվական, ոչ նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 1846 թվականն է, 
XIX դարի 46-րդ տարին։


== Դեպքեր ==
Հունիսի 19 - ԱՄՆ Նյու Ջերսի նահանգում տեղի ունեցավ բեյսբոլի առաջին խաղը։


== Ծնունդներ ==
Հունվարի 5 - Ռուդոլֆ Քրիստոֆ Էյքեն, գերմանացի գրող և փիլիսոփա
Հունվար 10 - Սերովբե Դերվիշյանը, հայ լեզվաբան, հնդեվրոպաբան
Մարտ 20 - Ջիվանի, աշուղ, ժողովրդական երգիչ (վ.1909)
Հունիս 3 (15) – Իվան Ռոմանի Թարխանով, Թիֆլիս, նշանավոր բժիշկ, ֆիզիոլոգ, հոգեբան, Ռուսաստանի ԳԱ ակադեմիկոս


== Մահեր ==
Փետրվարի 11 - Սուքիաս Սոմալյան, հայ բանասեր, բառարանագիր, թարգմանիչ
Գրիգոր Մանուչարյանց, հայ ազատագրական շարժման գործիչ, արքեպիսկոպոս
Կոնստանտին Մերաբիշվիլի

Անվան այլ կիրառումների համար տե՛ս՝ Մերաբիշվիլի (այլ կիրառումներ)Կոնստանտին Մերաբիշվիլի (վրաց.՝ კონსტანტინე მერაბიშვილი, հուլիսի 7 (20), 1906 - 1993), վրացի քանդակագործ, նկարիչ։ 1958 թվականից Վրացական ԽՍՀ-ի վաստակավոր նկարիչ։ 1943 թվականից Ստալինի անվան մրցանակի դափնեկիր։ 1939 թվականից Խորհրդային Միության կոմունիստական կուսակցության անդամ։


== Կենսագրություն ==

Կոնստանտին Մերաբիշվիլին ծնվել է 1906 թվականի հուլիսի 7 (20)։ 1930 թվականին ավարտել է Թբիլիսիի գեղարվեստի ակադեմիան։ 1973 թվականից ԽՍՀՄ նկարչության ակադեմիայի անդամ։
Հայրը՝ Մ. Մերաբիշվիլին, նույնպես քանդակագործ է եղել։
Կոնստանտին Մերաբիշվիլին մահացել է 1993 թվականին։


== Ստեղծագործություններ ==
Շոթա Ռուսթավելիի հուշարձանը Թբիլիսիում (1942)
Գեորգի Էրիսթավիի հուշարձանը Գորիում
Վլադիմիր Լենինի հուշարձանը Քութայիսում (1958)
Միրզա Ախունդովի հուշարձանը Թբիլիսիում (1958)
Գեորգի Դիմիտրովի հուշարձանը Մոսկվայում (1972)
«Ստալինը 1905 թվականին» քանդակ
Մարտիրոս Սարյանի քանդակը
Գեորգի Դիմիտրովի քանդակը


== Մրցանակներ և կոչումներ ==
Վրացական ԽՍՀ-ի վաստակավոր նկարիչ
Ստալինյան մրցանակի դափնեկիր


== Արտաքին հղումներ ==
Կ.Մերաբիիշվիլի
Արթուր Բյուչեմփ

Արթուր Բյուչեմփ (անգլ.՝ Arthur Beauchamp, 1827-1910), Նոր Զելանդիայի պառլամենտի անդամ։


== Կենսագրություն ==
Բյուչեմփը Նոր Զելանդիա է եկել Ավստրալիայից 1861 թվականի փետրվարի 23-ին։ Կյանքի մեծ մասը նա ապրել է Սաութ Այլենդի տարբեր բնակավայրերում։ Նրա որդին՝ Հարոլդ Բյուչեմփը, ճանաչում ձեռք բերեց որպես Նոր Զելանդիայի բանկի կառավարիչ։ Հարոլդ Բյուչեմփը նաև գրող Քեթրին Մենսֆիլդի հայրն էր։
Արթուր Բյուչեմփը Նոր Զելանդիայի պառլամենտի Փիքտոն ընտրատեղամասից ընտրված պատգամավոր էր 1866 թ.-ից մինչև 1867 թվականը՝ երբ հրաժարական տվեց։
Նա նաև աշխատել է Մարլբորոյի մարզային խորհրդում և հատկապես հայտնի է իր 10-ժամանոց ելույթով այդ խորհրդում, երբ փորձ արվեց մարզային կենտրոն դարձնել Բլենհայմը՝ Փիքտոնի փոխարեն։ 1866 թվականին նա դատական կերպով հետապնդում էր Նոր Զելանդիայի պառլամենդի ներկայացուցիչների պալատի խոսնակ Դևիդ Մոնրոյին։ Այդ ժամանակ պատգամավորների արտոնությունների աստիճանը դեռևս ստույգ սահմանված չէր, ընտրված հանձնաժողովը որոշեց, որ գործը կարող է շարունակվել միայն խորհրդարանական նիստերից հետո։


== Ծանոթագրություններ ==
Սերգեյ Ժուկ

Սերգեյ Յակովլևիչ Ժուկ (մարտի 23 (ապրիլի 4), 1892, Կիև, Ռուսական կայսրություն - մարտի 1, 1957(1957-03-01), Մոսկվա, ՌԽՖՍՀ, ԽՍՀՄ), խորհրդային հիդրոտեխնիկ։ ԽՍՀՄ ԳԱ ակադեմիկոս (1953), ինժեներա-տեխնիկական ծառայության գեներալ-մայոր, սոցիալիստական աշխատանքի հերոս (1952)։
1942 թվականից գլխավորել է «Հիդրոնախագիծ» ինստիտուտը, որը 1957 թվականից կոչվում է նրա անունով։ Ղեկավարել է հետախուզական և գիտատեխնիկական աշխատանքներ, մի շարք հիդրոտեխնիկական խոշորագույն կառույցների (Մոսկվայի անվան ջրանցք, Վոլգա-Դոնի համալիր և այլն) նախագծումը և շինարարությունը։ Եղել է ԽՍՀՄ առաջին և 4-րդ գումարումների Գերագույն սովետի պատգամավոր։ Արժանացել է ԽՍՀՄ պետական մրցանակների (1950, 1951)։ Պարգևատրվել է Լենինի շքանշանով։


== Ծանոթագրություններ ==
Լա Պոմերեյ (Կալվադոսի գավառ)

Լա Պոմերեյ (ֆր.՝ La Pommeraye), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 41 մարդ, բնակչության խտությունը` 14.64 մարդ/կմ²։ Բնակավայրը զբաղեցնում է 2.80 կմ² տարածք։


== Աշխարհագրություն ==
Գտնվում է Փարիզ քաղաքից 210 կմ արևմուտք, Կան քաղաքից` 31 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 31 աշխատունակ (15-64 տարեկան)  բնակիչ, որոնցից ակտիվ էին 27-ը, իսկ ոչ ակտիվները` 4։ Ակտիվության ցուցանիշը կազմում է 87,1 %։ 27 աշխատունակ մարդկանցից աշխատել է 23 անձ (12 տղամարդ և 11 կին)։ Գործազուրկ են եղել 4 անձ (3 տղամարդ և 1 կին)։ 4 անաշխատունակներից 0-ը եղել են աշակերտներ կամ ուսանողներ, 2-ը` թոշակառուներ, իսկ 2-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==